Συντεταγμένες: 48°19′43″N 19°40′09″E﻿ / ﻿48.32861°N 19.66917°E﻿ / 48.32861; 19.66917

Το **Λούτσενετς** (Σλοβακικά: *Lučenec,* Ουγγρικά*: Losonc,* Γερμανικά*: Lizenz,* Γίντις: לאשאנץ‎) είναι πόλη της Σλοβακίας στην περιοχή Μπάνσκα Μπίστριτσα στα νότια της χώρας. Ιστορικά, αποτέλεσε μέρος της επαρχίας Νογκράντ του βασιλείου της Ουγγαρίας. Το 1918 ως αποτέλεσμα της συνθήκης του Τριανόν έγινε μέρος της Τσεχοσλοβακίας. Στην πόλη υπάρχει μια μεγάλη ερειπωμένη εβραϊκή συναγωγή η οποία κτίστηκε το 1924, και υπηρετούσε τις ανάγκες του μεγάλου εβραϊκού πληθυσμού που ζούσε εκεί πριν τον Β´ παγκόσμιο πόλεμο.

Η πόλη είναι το οικονομικό κέντρο της περιοχής Νογκράντ, η οποία περιλαμβάνει τις περιφέρειες Ριμαβσκά Σομπότα, Πολτάρ και Βέλκι Κρτις.

Ιστορία
-------

Η περιοχή του Λούτσενετς κατοικούνταν ήδη από την Εποχή του Λίθου. Οι Σλαβικοί πληθυσμοί μετακινήθηκαν στην περιοχή κατά τον 6ο και 7ο αιώνα και τους ακολούθησαν οι Ούγγροι κατά τον 10ο αιώνα.

Η πρώτη έμμεση αναφορά του Λούτσενετς εμφανίστηκε το 1128, όταν στην περιοχή χτίστηκε ένα παρεκκλήσι προς τιμή της Παρθένου Μαρίας. Η πρώτη άμεση αναφορά του οικισμού έγινε το 1247 με την ονομασία *Λουτσούνς*, ωστόσο μέχρι τα μέσα του 15ου αιώνα παρέμενε ένα απλό χωριό και βρισκόταν εκτός των κύριων εμπορικών διαδρομών. Το 1442, το Λούτσενετς κατακτήθηκε από τα στρατεύματα των Χουσιτών υπό τη διοίκηση του Γιάν Γίσκρα, και το 1451 σημειώθηκε η μάχη του Λούτσενετς όπου τα στρατεύματα του Ιωάννη Ιουνιάδη συγκρούστηκαν με αυτά του Γίσκρα, με τον Γίσκρα να αναδεικνύεται ο νικητής.

Μετά την άλωση του φρουρίου του Φιλάκοβο το 1554 από τους Οθωμανούς, η περιοχή παρέμεινε υπό Οθωμανική διοίκηση έως το 1593, αν και ο κίνδυνος Οθωμανικών επιδρομών παρέμεινε έως και τα τέλη του 17ου αιώνα. Η πόλη πυρπολήθηκε πολλές φορές έως τα μέσα του 19ου αιώνα, όταν κατά τη διάρκεια των επαναστάσεων του 1848 στάθμευαν στην πόλη Ρωσικά στρατεύματα.

Συναγωγή
Η πόλη εκσυγχρονίστηκε κατά τον 19ο και 20ο αιώνα, όταν εγκαταστήθηκαν στην περιοχή βιομηχανίες τούβλων, βυρσοδεψεία, εγκαταστάθηκε τηλέγραφος το 1865, και το 1871 αποτέλεσε μέρος του σιδηροδρομικού δικτύου με σύνδεση στη Βουδαπέστη και τη Ζιλίνα. Μετά τον Α´ Παγκόσμιο Πόλεμο, το Λούτσενετς έγινε μέρος της Τσεχοσλοβακίας, και για περιορισμένο χρονικό διάστημα μέρος της Σλοβακικής Σοβιετικής Δημοκρατίας το 1919. Το 1938, η πόλη απορροφήθηκε από την Ουγγαρία ως αποτέλεσμα της Πρώτης Επιδίκασης της Βιέννης, και παρέμεινε εκεί έως το 1945 όταν και επέστρεψε στην Τσεχοσλοβακία. Με τη διαίρεση της Τσεχοσλοβακίας το 1993 σε Τσεχία και Σλοβακία, η πόλη αποτέλεσε πλέον μέρος της Σλοβακίας.

Κλίμα
-----

Το Λούτσενετς έχει ηπειρωτικό κλίμα με εναλλαγές των εποχών, με ζεστά καλοκαίρια και κρύους χειμώνες. Έχει πολλές μέρες στις οποίες σημειώνεται ηλιοφάνεια, και μικρά διαστήματα με στρώσεις χιονιού κατά τον χειμώνα. Κοντά στην πόλη υπάρχουν αρκετές δεξαμενές νερού.

| Κλιματικά δεδομένα Λούτσενετς |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C | 0.9 | 4.3 | 10.1 | 15.8 | 21.1 | 24 | 26.2 | 26.3 | 21.4 | 14.9 | 6.7 | 2.1 | 14,48 |
| Μέση Ελάχιστη °C | −6 | −4.3 | −0.6 | 3.5 | 8.3 | 11.3 | 12.8 | 12.4 | 8.8 | 4.1 | −0.2 | −3.9 | 3,9 |
| Μέση Υψηλότερη °F | 33,6 | 39,7 | 50,2 | 60,4 | 70,0 | 75 | 79,2 | 79,3 | 70,5 | 58,8 | 44,1 | 35,8 | 58,07 |
| Μέση Χαμηλότερη °F | 21 | 24,3 | 30,9 | 38,3 | 46,9 | 52,3 | 55,0 | 54,3 | 47,8 | 39,4 | 31,6 | 25,0 | 38,9 |
| *Πηγή #1:*  |
| *Πηγή #2:*  |

Δημογραφικά στοιχεία
--------------------

Από τους 28.475 κατοίκους της πόλης βάσει της απογραφής του 2011, η εθνοτική σύνθεση αποτελείται από:

* Σλοβάκους - 18,383 65,6%
* Ούγγρους - 2,371 8,3%
* άλλους - 7,721 - 27,1%

Το 1910 η πόλη είχε πληθυσμό 12.939 κατοίκων εκ των οποίων οι 10.634 ήταν Ούγγροι (82%), 1.675 Σλοβάκοι (13%), 428 Γερμανοί, 9 Ρομά, 1 Ρουθήνιος, 12 Κροάτες, 18 Σέρβοι, και 162 άλλων εθνικοτήτων. Μετά τη Συνθήκη του Τριανόν η πόλη απέκτησε τον κυρίως Σλοβακικό πληθυσμό της. 

Η θρησκευτική σύνθεση της πόλης βάσει της απογραφής του 2001 αποτελείται από: 

* 56.56% Ρωμαιοκαθολικούς,
* 21.12% δεν ακολουθεί κάποιο θρησκεία
* 14.77% Προτεστάντες

Δήμοι
-----

Η ευρύτερη περιοχή του Λούτσενετς διαιρείται στα παρακάτω δημοτικά διαμερίσματα:

* *Λούτσενετς*
* *Οπατόβα*
* *Μαλά Βες*
* *Ρουμπανίσκο*

Διάσημοι κάτοικοι
-----------------

* Τιμράβα, Σλοβάκα συγγραφέας (1867–1951)
* Ιβάν Σανκτόρ, Σλοβάκος πολιτικός (1954)
* Τιμπόρ Σέρλι, Ούγγρος μουσικοσυνθέτης (1901-1978)
* Σάντορ Πετόφι, Ούγγρος ποιητής (1823–1849)

Αδελφοποιημένες πόλεις
----------------------

Το Λούτσενετς είναι αδερφοποιημένο με τις παρακάτω πόλεις:

* Μπογκοροντίτσκ, Ρωσία
* Πάπα, Ουγγαρία

Φωτογραφικό υλικό
-----------------

* Η Προτεσταντική εκκλησία, κτισμένη το 1853Η Προτεσταντική εκκλησία, κτισμένη το 1853
* Η Ρωμαιοκαθολική εκκλησίαΗ Ρωμαιοκαθολική εκκλησία
* Ανακατασκευή της συναγωγής το 2015Ανακατασκευή της συναγωγής το 2015
* Η βιβλιοθήκη της πόληςΗ βιβλιοθήκη της πόλης
* Κανάλι του ποταμού Τουχάρ στην πόληΚανάλι του ποταμού Τουχάρ στην πόλη
* Δημοτικό πάρκο της πόληςΔημοτικό πάρκο της πόλης

Παραπομπές
----------

1. ↑  «Lučenec: Reaching for the sky (Spectacular Slovakia travel guide)». *travel.spectator.sme.sk*. Ανακτήθηκε στις 8 Φεβρουαρίου 2016.
2. 1 2 3 4 5  WEBYGROUP. «History». *eng.lucenec.sk*. Ανακτήθηκε στις 8 Φεβρουαρίου 2016.
3. ↑  «Encyclopaedia of Jewish communities, Slovakia». *www.jewishgen.org*. Ανακτήθηκε στις 8 Φεβρουαρίου 2016.
4. ↑  «Lučenec - Slovakia.travel». *slovakia.travel*. Ανακτήθηκε στις 8 Φεβρουαρίου 2016.
5. ↑  «Municipal Statistics». Statistical Office of the Slovak republic. Αρχειοθετήθηκε από το πρωτότυπο στις 11 Ιανουαρίου 2008. Ανακτήθηκε στις 13 Ιανουαρίου 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λούτσενετς** |

* (Σλοβακικά) Επίσημος ιστότοπος
* (Αγγλικά) Spectacular Slovakia - Lučenec: reaching for the sky

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 246231021
* GND: 4303589-9
* NKC: ge129906

 |

 |